વડા પ્રધાન નરેન્દ્ર મોદીએ તેમના મંત્રીમંડળમાં ફેરબદલ કર્યા. રાજ્યમાંથી ત્રણ રાજ્યકક્ષાના પ્રધાનોનો ઉમેરો થયો તો બે રાજ્યકક્ષાના પ્રધાનોની બાદબાકી થઇ. જોકે પ્રધાનોનો ઉમેરો પ્રદેશપ્રમુખ વિજય રૂપાણી માટે ચિંતાનો વિષય બની શકે છે, કારણ કે ભાજપના રાષ્ટ્રીય ઉપાધ્યક્ષ પુરષોત્તમ રૂપાલાનો લાંબા સમય બાદ રાજકારણના મુખ્ય પ્રવાહમાં પ્રવેશ થયો. આ જ રીતે પ્રદેશ મહામંત્રી મનસુખ માંડવિયાને પણ કેન્દ્રમાં પ્રધાનપદ મળ્યું. આ બંને નેતાઓ સૌરાષ્ટ્રની સાથે પાટીદારોનું પ્રતિનિધિત્વ પણ કરે છે. જ્યારે ત્રીજા પ્રધાન તરીકે જશવંત ભાભોરનો સમાવેશ કરાયો જેઓ પ્રદેશ ઉપાધ્યક્ષ પદે છે.